
ΝΟΜΟΣ ΥΓΤΑΡΙΘ. 2740 

Κρατικό Πιστοποιητικό Γλωσσομάθειας και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

'Αρθρο 1 
θεσμοθέτηση 

1. Θεσμοθετείται κρατικό πιστοποιητικό γλωσσομά¬ 
θειας, το οποίο χορηγείται κατά τις προϋποθέσεις και 
τη διαδικασία που προβλέπονται στα επόμενα άρθρα. 

2. Το πιστοποιητικό γλωσσομάθειας πιστοποιεί γνώση 
ξένης γλώσσας σε δύο επίπεδα, I και II. Το πιστοποιητικό 
επιπέδου I πιστοποιεί καλή γνώση της ξένης γλώσσας, 
ενώ το πιστοποιητικό επιπέδου II πιστοποιεί αρίστη 
γνώση αυτής. 

3. Με απόφαση του Υπουργού Εθνικής Παιδείας και 
Θρησκευμάτων μπορεί να καθορίζονται και άλλα επίπεδα 
πιστοποίησης στοιχειώδους και βασικής γνώσης ξένης 
γλώσσας, κατά τις αντίστοιχες προϋποθέσεις και τη 
διαδικασία του παρόντος. 

4. Οπου στις κείμενες διατάξεις καθορίζονται για τις 
προσλήψεις προσωπικού στο Δημόσιο και ευρύτερο 
δημόσιο τομέα τα αποδεικτικά γνώσης ξένης γλώσσας, 
προστίθενται αντίστοιχα και τα πιστοποιητικά γλωσσο¬ 
μάθειας επιπέδων I και II του παρόντος νόμου. 

5. Το πιστοποιητικό γνώσης ξένης γλώσσας επιπέδου 
II του παρόντος νόμου αποτελεί προσόν για τη χορή¬ 
γηση επάρκειας διδασκαλίας της οικείας ξένης γλώσσας 
στα φροντιστήρια, τα οποία μετονομάζονται σε Κέντρα 
Ξένων Γλωσσών με την παρ. 15 του άρθρου 6 του 
παρόντος. 

Άρθρο 2 

Εξετάσεις 

1. Το πιστοποιητικό χορηγείται, ύστερα από προφο¬ 
ρικές και γραπτές εξετάσεις, που διενεργούνται του¬ 
λάχιστον μία φορά κάθε έτος, χωριστά για κάθε επίπεδο. 

2. Στις εξετάσεις για απόκτηση πιστοποιητικού γλωσ¬ 
σομάθειας μπορεί να μετέχουν Έλληνες πολίτες ή 
αλλοδαποί που έχουν νομίμως τη συνήθη διαμονή τους 
στην Ελλάδα. 


3. Όσοι μετέχουν στις εξετάσεις καταβάλλουν στο 
δημόσιο ταμείο παράβολο χρηματικού ποσού, το ικμος 
του οποίου και η διαδικασία καταβολής του και είσπραξής 
του καθορίζονται με απόφαση των Υπουργών Εθνικής 
Παιδείας και θρησκευμάτων και Οικονομικών. 

4. Απαλλάσσονται των εξετάσεων, θεωρούμενοι ότι 
διαθέτουν αρίστη γνώση της οικείας ξένης γλώσσας, 
οι κάτοχοι των παρακάτω τίτλων: 

ΐ) πτυχίου των τμημάτων ξένων γλωσσών των Ανω- 
τάτων Εκπαιδευτικών Ιδρυμάτων (Α.Ε.Ι.) της ημεδαπής 
ή αντίστοιχου και ισότιμου πτυχίου Α.Ε.Ι. της αλλοδαπής, 

ϋ) πτυχίου οποιοσδήποτε τμήματος αναγνωρισμένου 
ιδρύματος τριτοβάθμιας εκπαίδευσης της αλλοδαπής 
και 

ίϋ) διδακτορικού διπλώματος οποιοσδήποτε τμήματος 
αναγνωρισμένου ιδρύματος τριτοβάθμιας εκπαίδευσης 
της αλλοδαπής, που αποκτήθηκε ύστερα από φοίτηση 
στο τμήμα αυτό. 

5. Σε περίπτωση που για την απόκτηση του τίτλου 
σπουδών της προηγούμενης παραγράφου ορίσθηκε ως 
γλώσσα διδασκαλίας άλλη από την επίσημη γλώσσα 
του κράτους της έδρας του ιδρύματος τριτοβάθμιας 
εκπαίδευσης, οι κάτοχοι αυτών των τίτλων σπουδών 
θεωρείται ότι διαθέτουν το πιστοποιητικό αρίστης γνώ¬ 
σης της ξένης γλώσσας στην οποία διδάχθηκαν τα 
μαθήματα του προγράμματος σπουδών τους. 

Άρθρο 3 

Όργανα εξετάσεων 

1. Με απόφαση του Υπουργού Εθνικής Παιδείας και 
Θρησκευμάτων συστήνεται επταμελής Κεντρική Εξετα¬ 
στική Επιτροπή, η οποία αποτελείται από μέ)η Διδα¬ 
κτικού Επιστημονικού Προσωπικού (Δ Ε.Π.) των τμημά¬ 
των ξένων γλωσσών των Α.Ε.Ι., μέλη Εκπαιδευτικού 
Προσωπικού (Ε.Π.) των Τεχνολογικών Εκπαιδευτικών 
Ιδρυμάτων (Τ.Ε.Ι.), ειδικότητας ξένων γλωσσών, μέλη 
του Παιδαγωγικού Ινστιτούτου, ειδικότητας ξένων 
γλωσσών ή εκπαιδευτικούς της δημόσιας και ιδιωτικής 
εκπαίδευσης των κλάδων πανεπιστημιακής εκπαίδευσης 
ΠΕ5, ΠΕ6 και ΠΕ7 του άρθρου 14 του ν. 1566/1985 
(ΦΕΚ 167 Α’), όπως μετονομάσθηκαν με το άρθρο 15 
του ν. 1586/1985 (ΦΕΚ 37 Α'). Με την Ιδια απόφαση 
ορίζονται τουλάχιστον δύο εισηγητές θεμάτων για κάθε 
εξεταζόμενη γλώσσα από τα προαναφερόμενα μέλη. Η 

θητεία των μελών της εξεταστικής επιτροπής είναι 
διετής, αρχίζει την 1η Ιανουάριου και λήγει την 31η 
Δεκεμβρίου του επόμενου έτους. Με την απόφαση 
σύστασης ορίζεται ο Πρόεδρος και ο Αντιπρόεδρος 
της Κεντρικής Εξεταστικής Επιτροπής, εκ των μελών 
αυτής, καθώς και ένας Γραμματέας με τον αναπληρωτή 
του, από υπαλλήλους της Κεντρικής Υπηρεσίας του 
Υπουργείου Εθνικής Παιδείας και Θρησκευμάτων, κλά¬ 
δου ΠΕ με βαθμό Α\ που έχουν γνώση μιας ξένης 
γλώσσας ή από εκπαιδευτικούς της δημόσιας εκπαί- ' 

δευσης των κλάδων ΠΕ5, ΠΕ6 ή ΠΕ7 του άρθρου 14 
τού ν. 1566/1985, όπως μετονομάσθηκαν με το άρθρο 
15 του ν. 1586/1985. Πα τη διοικητική υποστήριξη της 
ως άνω Επιτροπής μπορεί να ορίζεται με την ίδια 
απόφαση περαιτέρω γραμματειακό προσωπικό. 

2. Έργο της Κεντρικής Εξεταστικής Επιτροπής είναι 
η προετοιμασία και η διεξαγωγή των εξετάσεων του 
παρόντος άρθρου, ο καθορισμός της εξεταστέας ύλης 
κατά την προφορική δοκιμασία, ο καθορισμός των θε¬ 
μάτων της γραπτής δοκιμασίας, η αποστολή αυτών σε 
εξεταστικά κέντρα, η παροχή οδηγιών προς όλους 
όσους απασχολούνται στις εξετάσεις και η εποπτεία 
των διεξαγόμενων δοκιμασιών και της έκδοσης και 
γνωστοποίησης των αποτελεσμάτων. 

3. Με απόφαση του Προέδρου της Κεντρικής Εξε¬ 
ταστικής Επιτροπής ορίζονται: 

α) οι εξεταστές της προφορικής δοκιμασίας από 
πρόσωπα που έχουν τα προσόντα συμμετοχής στην 
Κεντρική Εξεταστική Επιτροπή σε αριθμό ανάλογο προς 
τον αριθμό των υποψηφίων, 

β) οι βαθμολογητές και αναβαθμολογητές των γρα¬ 
πτών δοκιμίων και της προφορικής εξέτασης από τον 
ίδιο κύκλο προσώπων, που προβλέπεται για τους εξε¬ 
ταστές, 

γ) επιτηρητές της διεξαγωγής της γραπτής δοκιμα¬ 
σίας από δημόσιους εκπαιδευτικούς και σε αριθμό α¬ 
νάλογο του αριθμού των υποψηφίων. 

4. Με απόφαση του Προέδρου της Κεντρικής Εξε¬ 
ταστικής Επιτροπής συστήνεται τριμελής επιτροπή διε¬ 
ξαγωγής των εξετάσεων αε κάθε εξεταστικό κέντρο, 
που αποτελείται από τρία μέλη με τα προσόντα συμ¬ 
μετοχής στην Κεντρική Εξεταστική Επιτροπή, από τα 
οποία το ένα ορίζεται ως Πρόεδρος αυτής, το άλλο 
ως Γραμματέας και το τρίτο ως βοηθός Γραμματέας. 
Με την ίδια απόφαση ορίζεται το αναγκαίο βοηθητικό 
και τεχνικό προσωπικό, καθώς και το έργο αυτού και 
της Επιτροπής διεξαγωγής των εξετάσεων. 

5. Με απόφαση του Υπουργού Εθνικής Παιδείας και 
Θρησκευμάτων ορίζεται το βαθμολογικό κέντρο για τη 
βαθμολόγηση των γραπτών δοκιμίων και η Επιτροπή 
του βαθμολογικού κέντρου που αποτελείται από τον 
Πρόεδρο της Κεντρικής Εξεταστικής Επιτροπής και 
τέσσερα μέλη και τον Γραμματέα που έχουν τα προ¬ 
σόντα της παρ. 1 του παρόντος άρθρου. Με απόφαση 
του Προέδρου του βαθμολογικού κέντρου ορίζονται, 
ανάλογα με τον αριθμό των γραπτών δοκιμίων κάθε 
γλώσσας, αντίστοιχοι συντονιστές βαθμολογητών με τα 
προσόντα συμμετοχής στην Κεντρική Εξεταστική Επι¬ 
τροπή, το αναγκαίο βοηθητικό και τεχνικό προσωπικό, 
καθώς και το έργο αυτών. 

6. Στην Κεντρική Υπηρεσία του Υπουργείου Εθνικής 
Παιδείας και Θρησκευμάτων συνιστάτσι αυτοτελής Διεύ¬ 
θυνση Πιστοποίησης της Γνώσης Ξένων Γλωσσών, 
χωρίς αύξηση των οργανικών θέσεων προσωπικού. Αρ¬ 
μοδιότητα της Διεύθυνσης αυτής είναι η διοικητική 
στήριξη και η οικονομική διαχείριση της διεξαγωγής 
των εξετάσεων του άρθρου αυτού, η έκδοση και η 
χορήγηση των πιστοποιητικών γνώσης των ξένων γλωσ¬ 


σών και η αντιμετώπιση κάθε συναφούς θέματος. Τη 
Διεύθυνση συγκροτούν τα τμήματα: α) Διοικητικής Στή¬ 
ριξης και β) Οικονομικής Διαχείρισης. Προϊστάμενοι της 
Διεύθυνσης και των Τμημάτων αυτής επιλέγονται και 
τοποθετούνται, κατά τις ισχύουσες διατάξεις περί Υ¬ 
παλληλικού Κώδικα, διοικητικοί υπάλληλοι της Κεντρικής 
Υπηρεσίας του Υπουργείου Εθνικής Παιδείας και Θρη¬ 
σκευμάτων κλάδων ΠΕ, οι οποίοι έχουν αποδεδειγμένη 
γνώση της αγγλικής, γαλλικής, γερμανικής ή ιταλικής 
γλώσσας. Με απόφαση του Υπουργού Εθνικής Παιδείας 
και Θρησκευμάτων, μπορεί να ορίζεται Προϊστάμενος 
της Διεύθυνσης, εκπαιδευτικός κλάδων ΠΕ5 ή ΠΕ6 ή 
ΠΕ7 του άρθρου 14 του ν. 1566/1985 με βαθμό Α . 

Με απόφαση των Υπουργών Εθνικής Παιδείας και 
Θρησκευμάτων, Εσωτερικών, Δημόσιας Διοίκησης και 
Αποκέντρωσης και Οικονομικών καθορίζονται οι ειδικό¬ 
τερες αρμοδιότητες και τα λοιπά θέματα οργάνωσης 
της συνιστώμενης διεύθυνσης. 

Άρθρο 4 

Διαδικασία εξετάσεων 

1. Με απόφαση του Υπουργού Εθνικής Παιδείας και 
Θρησκευμάτων, που εκδίδεται ύστερα από εισήγηση 
της Κεντρικής Εξεταστικής Επιτροπής και δημοσιεύεται 
στην Εφημερίδα της Κυβερνήσεως, προκηρύσσεται η 
διεξαγωγή των εξετάσεων για την πιστοποίηση της 
γνώσης μιας ή περισσότερων ξένων γλωσσών και κα¬ 
θορίζεται ο χρόνος και ο τόπος διεξαγωγής, η προ¬ 
θεσμία υποβολής αιτήσεων των υποψηφίων και τα ε¬ 
ξεταστικά κέντρα. 

2. Κάθε υποψήφιος εξετάζεται γραπτά και προφορικά. 
Η προφορική εξέταση διενεργείται δημόσια από δύο 
εξεταστές συγχρόνως. Στην προφορική εξέταση πα- 
ρευρίσκεται και τρίτος καθηγητής-αναβαθμολογητής για 
την περίπτωση αναβαθμολόγησης. Η βαθμολογία του 
αναβαθμολογητή λαμβάνεται υπόψη μόνον όταν υπάρχει 
απόκλιση πλέον των τριών μονάδων στους βαθμούς 
των βαθμολογητών με δυνατότητα αναγωγής στην ε¬ 
κατοντάβαθμη κλίμακα. 

3. α) Για τον τρόπο βαθμολόγησης των γραπτών 
δοκιμίων και την αναβαθμολόγηση των γραπτών δοκι¬ 
μίων και της προφορικής εξέτασης εφαρμόζονται ανα- 
λόγως οι οικείες διατάξεις για τις προαγωγικές της Β 
και Γ Λυκείου του π δ. 246/1998 (ΦΕΚ 183 Α /31.7.1998), 
όπως ισχύει. 

β) Αν για τον ορισμό εξεταστών, βαθμολογητών και 
αναβαθμολογητών δεν υπάρχουν πρόσωπα με τα προ¬ 
σόντα της παραγράφου 1 του άρθρου 3 του παρόντος, 
για την εξέταση και βαθμολόγηση ξένης γλώσσας, 
μπορεί να ορίζονται άλλοι υπάλληλοι του δημόσιου 
τομέα, οι οποίοι έχουν αποδεδειγμένη πλήρη γνώση 
της οικείας ξένης γλώσσας. 

4. Κάθε υποψήφιος βαθμολογείται και στην προφορική 
και στη γραπτή δοκιμασία από κάθε εξεταστή ή βαθ¬ 
μολογητή επί κλίμακας από μηδέν μέχρι εκατό (0-100). 
Το άθροισμα των βαθμών σε κάθε δοκιμασία αποτελεί 
τον τελικό βαθμό αυτής. Αν υπάρχει αναβαθμολόγηση, 
τελικός βαθμός της δοκιμασίας είναι ο βαθμός του 
αναβαθμολογητή πολλαπλασιαζόμενος επί δύο (2). Ε¬ 
πιτυγχάνει στις εξετάσεις για την απόκτηση πιστοποιη¬ 
τικού αρίστης γνώσης της ξένης γλώσσας ο υποψήφιος 
που συγκεντρώνει τουλάχιστον τριακόσιες σαράντα 
(340) βαθμολογικές μονάδες συνολικά και στις δύο 
δοκιμασίες, χωρίς να υστερεί των εκατόν πενήντα (150) 
μονάδων στην προφορική ή τη γραπτή δοκιμασία. Ε¬ 
πιτυγχάνει στις εξετάσεις για την απόκτηση πιστοποιη¬ 
τικού καλής γνώσης της ξένης γλώσσας ο υποψήφιος 

που συγκεντρώνει τουλάχιστον τριακόσιες (300) βαθ¬ 
μολογικές μονάδες συνολικά χωρίς να υστερεί των 
εκατόν είκοσι (120) μονάδων στην προφορική ή τη 
γραπτή δοκιμασία. 

5. Η έκδοση των αποτελεσμάτων γίνεται με πίνακα 
επιτυχίας που καταρτίζεται από την Κεντρική Εξεταστική 
Επιτροπή και υποβάλλεται στον Υπουργό Εθνικής Παι¬ 
δείας και Θρησκευμάτων προς επικύρωση. Μετά την 
επικύρωσή τους, οι πίνακες επιτυχίας δημοσιεύονται 
στην Εφημερίδα της Κυβερνήσεως. Με βάση τους πί¬ 
νακες αυτούς η κατά την παράγραφο 6 του άρθρου 3 
Διεύθυνση Πιστοποίησης της Γνώσης Ξένων Γλωσσών 
εκδίδει και χορηγεί στους ενδιαφερομένους πιστοποιη¬ 
τικό Γνώσης Ξένης Γλώσσας, σ τύπος του οποίου 
καθορίζεται με απόφαση του Υπουργού Εθνικής Παι¬ 
δείας και Θρησκευμάτων. 

6. Με απόφαση του Υπουργού Εθνικής Παιδείας και 
Θρησκευμάτων που δημοσιεύεται στην Εφημερίδα της 
Κυβερνήσεως, καθορίζονται οι λεπτομέρειες εφαρμογής 
των διατάξεων του νόμου αυτού. 

Άρθρο 5 
Αμοιβές 

1 Στους προέδρους, τα μέλη, τους γραμματείς των 
Επιτροπών, εξεταστές, βαθμολογητές, αναβαθμολογη- 
τές, επιτηρητές και το κάθε είδος προσωπικό που 
απασχολείται με τις εξετάσεις και γενικά τις διαδικασίες 
του παρόντος νόμου, καταβάλλεται πρόσθετη αμοιβή 
κατ' αποκοπήν ή κατά συνεδρίαση ή κατά εξεταζόμενο 
υποψήφιο ή κατά γραπτό δοκίμιο, που καθορίζεται με 
κοινές αποφάσεις των Υπουργών Εθνικής Παιδείας και 
Θρησκευμάτων και Οικονομικών. 

2. Οι πρόσθετες αμοιβές της προηγούμενης παρα¬ 
γράφου και οι κάθε είδους δαπάνες διεξαγωγής των 
εξετάσεων του παρόντος νόμου, καλύπτονται από πι¬ 
στώσεις που εγγράφονται στον Προϋπολογισμό του 
Υπουργείου Εθνικής Παιδείας και θρησκευμάτων. 

Άρθρο 6 
Λοιπές διατάξεις 

1. Το τέταρτο εδάφιο της παραγράφου 5 του άρθρου 
6 του ν. 2525/1997 εφαρμόζεται και για τους υποψή¬ 
φιους εκπαιδευτικούς που έχουν συμπληρώσει την α~ 
παιτούμενη προϋπηρεσία στα ιδιωτικά σχολεία πρωτο¬ 
βάθμιας και δευτεροβάθμιας εκπαίδευσης στη Σιβιτανί- 
δειο Δημόσια Σχολή Τεχνών και Επαγγελμάτων και σπς 
Σχολές Μαθητείας του Ο.Α.Ε.Δ. της παραγράφου 11 
του άρθρου 9 του ν. 1566/1985. 

2 0 αριθμός των θέσεων εκπαιδευτικών Α/θμιας και 
Β/θμιας εκπαίδευσης που παρέμειναν κενές διότι εξα¬ 
ντλήθηκαν οι πίνακες διοριστέων του Α.Σ.Ε.Π. έτους 
1998, μεταφέρεται και προστίθεται στις θέσεις που 
καλύπτονται από τον επόμενο διαγωνισμό. Η ίδια ρύθ¬ 
μιση εφαρμόζεται και για τις θέσεις των κλάδων εκ¬ 
παιδευτικού προσωπικού δευτεροβάθμιας εκπαίδευσης, 
για τις οποίες δεν προκηρύχθηκε διαγωνισμός από το 
Α.Σ.Ε.Π., κατά το έτος 1998. 

3. Το δεύτερο εδάφιο της παραγράφου 5 του άρθρου 
6 του ν. 2525/1997 αντικαθίσταται από της ισχύος του 
ως εξής: 

Άπό τους πίνακες αυτούς γίνονται οι διορισμοί στα 
σχολεία της Α/θμιας και Β/θμιας εκπαίδευσης κατά το 
έτος διεξαγωγής του διαγωνισμού και κατά το αμέσως 
επόμενο έτος, κατά την απόλυτη σειρά των υποψηφίων 
και με βάση τις δηλούμενες προτιμήσεις τους." 

4 Στην παράγραφο 3 του άρθρου 2 του ν. 2525/1997 


(ΦΕΚ 188 Α) και μετά τη φράση “δεν επαρκούν οι 
θέσεις - προστίθεται η φράση "που ορίζονται κάθε χρόνο 
σύμφωνα με τις διατάξεις της παραγράφου 5 του άρθρου 
1 του ν. 1351/1983 (ΦΕΚ 56 Α )\ Στην ίδια παράγραφο 
και μετά τη φράση "επιστημονικό πεδίο* προστίθεται η 
φράση "και τη βαθμολογία στο ειδικό μάθημα ή στις 
πρακτικές δοκιμασίες προκειμένου για τα τμήματα για 
τα οποία απαιτείται αντίστοιχη εξέταση". 

5. α) Στο τελευταίο εδάφιο της παραγράφου 4 του 
άρθρου 2 του ν. 2525/1997 διαγράφεται η αναφορά 
στο Ιόνιο Πανεπιστήμιο, 

β) Στο τέλος της παραγράφου 5 του άρθρου 2 του 
ν. 2525/1997 προστίθενται τα εξής. 

"Με την ίδια απόφαση καθορίζονται οι ειδικές κατη¬ 
γορίες αποφοίτων δευτεροβάθμιας εκπαίδευσης και η 
διαδικασία και ο τρόπος πρόσβασης τους στην τριτο¬ 
βάθμια εκπαίδευση." 

6. Με απόφαση του Υπουργού Εθνικής Παιδείας και 
Θρησκευμάτων επιτρέπονται οι αποσπάσεις εκπαιδευ¬ 
τικών πρωτοβάθμιας και δευτεροβάθμιας εκπαίδευσης: 
α) στην Κεντρική Υπηρεσία και στις ανεξάρτητες ή 
αποκεντρωμένες υπηρεσίες του Υπουργείου Εθνικής 
Παιδείας και θρησκευμάτων ύστερα από γνώμη του 
Κεντρικού Υπηρεσιακού Συμβουλίου Διοικητικού Προ¬ 
σωπικού του Υπουργείου Εθνικής Παιδείας και θρη¬ 
σκευμάτων και β) σε νομικά πρόσωπα δημοσίου ή ιδιω- 
πκού δικαίου, που εποπτεύονται από το Υπουργείο 
Εθνικής Παιδείας και Θρησκευμάτων, ύστερα από πρό¬ 
ταση των αρμόδιων οργάνων τους Ειδικώς σιην πε¬ 
ρίπτωση αποσπάσεων εκπαιδευπκών προποβάθμιας και 
δευτεροβάθμιας εκπαίδευσης σε εποπτευόμενα από το 
Υπουργείο Εθνικής Παιδείας και Θρησκευμάτων νομικά 
πρόσωπα ιδιωτικού δικαίου απαιτείται, εκτός των ανω¬ 
τέρω προϋποθέσεων, ειδικώς αιτιολογημένη απόφαση 
του Υπουργού Εθνικής Παιδείας και θρησκευμάτων 
αναφορικά με τις ανάγκες της υπηρεσίας. 

7. Οι εκπαιδευτικοί των ιδιωτικών Ενιαίων Λυκείων 
και των Τεχνικών Επαγγελματικών Εκπαιδευτηρίων χρη¬ 
σιμοποιούνται για την άσκηση καθηκόντων επιτηρητών 
και βαθμολογητών κατά τη διεξαγωγή των εξετάσεων 
που προβλέπονται από πς διατάξεις του ν. 2525/1997 
και του ν. 2640/1998. 

8. Οι εκπαιδευτικοί των ιδιωτικών σχολείων πρωτο¬ 
βάθμιας και δευτεροβάθμιας εκπαίδευσης συμμετέχουν 
στα προγράμματα επιμόρφωσης κάθε είδους που διορ- 
γανώνονται για τους δημόσιουτ εκπαιδευτικούς και σε 
ποσοστό που ορίζεται με απόφαση του Υπουργού Ε¬ 
θνικής Παιδείας και Θρησκευμάτο:)ν. Οι καλούμενοι στην 
επιμόρφωση λαμβάνουν πς αποδοχές τους για το χρο¬ 
νικό διάστημα αυτής από το Λογαριασμό Ιδιωτικής Γε¬ 
νικής Εκπαίδευσης. Οι ιδιοκτήτες των σχολείων προσ¬ 
λαμβάνουν προσωρινούς αναπληρωτές για την αναπλή- 
ρωοη των καλουμένων στην επιμόρφωση και για τη 
διάρκεια αυτής. 

9. Οι παραιτήσεις των εκπαιδευπκών των ιδιωτικών 
σχολείων πρωτοβάθμιας και δευτεροβάθμιας εκπαίδευ¬ 
σης υποβάλλονται από τον παραιτούμενο αυτοπροσώ¬ 
πως στον ιδιοκτήτη του σχολείου και αυθημερόν αυ¬ 
τοπροσώπως στον Προϊστάμενο της οικείας Διεύθυνσης 
ή Γραφείου Εκπαίδευσης. Κατά τα λοιπά ισχύουν εν 
προκειμένω οι διατάξεις του ν. 682/1977. 

10. Στην περίπτωση β’ της παραγράφου 4 του άρθρου 
5 του ν. 2517/1997 (ΦΕΚ 160 Α ) προστίθεται εδάφιο 
ως εξής: 

"Στην κατηγορία των υπαλλήλων που αποσπάστηκαν 
στο εξωτερικό πριν από τη δημοσίευση του παρόντος 
νόμου υπάγονται και οι εκπαιδευτικοί που αποσπάστηκαν 
μέχρι την 15.9 1997/ 

11. Οι προθεσμίες της παρ. 11 του άρθρου 2 του ν. 
2621/1998 παρατείνονται από τη δημοσίευση του προα- 
ναφερόμενου νόμου, όσον αφορά τις Ομοσπονδίες 
Ενώσεων Συλλόγων Γονέων, μέχρι την 15.11.1999. 
Εκλογές για την ανάδειξη των οργάνων των Ομοσπον¬ 
διών Ενώσεων Συλλόγων Γονέων που έλαβαν χώρα 
μέχρι τη δημοσίευση του παρόντος λογίζονται ότι έγιναν 
εντός των νόμιμων προθεσμιών του άρθρου 2 παρ. 11 
του ν. 2621/1998. Οι εκλογές για την ανάδειξη της 
Συνομοσπονδίας Συλλόγων Γ ονέων διεξάγονται εντός 
του δεύτερου δεκαημέρου του μηνός Δεκεμβρίου του 
ίδιου έτους. 

12. Με απόφαση του Υπουργού Εθνικής Παιδείας και 
Θρησκευμάτων, μετά από εισήγηση των αρμόδιων ορ¬ 
γάνων του αντίστοιχου φορέα του Υπουργείου Εθνικής 
Παιδείας και Θρησκευμάτων, μπορεί να καθορίζονται οι 
όροι, τα όργανα και η διαδικασία προμήθειας και δια¬ 
νομής των σχολικών βιβλίων του Ενιαίου Λυκείου, των 
Τεχνικών Επαγγελματικών Εκπαιδευτηρίων, των Ινστι¬ 
τούτων Επαγγελματικής Εΐκπαίδευσης και Κατάρτισης, 
των Σχολείων Δεύτερης Ευκαιρίας και των βοηθητικών 
βιβλίων αξιολόγησης των μαθητών ή λοιπών υποστη¬ 
ρικτικών βιβλίων που διανέμονται στους καθηγητές, 
καθώς και κάθε άλλη σχετική λεπτομέρεια με το θέμα 
αυτό και κατά παρέκκλιση από τις διατάξεις του άρθρου 
30 του ν. 1566/1985, καθώς και σε συμπλήρωση των 
διατάξεων του άρθρου 52 του ν. 1566/1985. 

13. α) Η παράγραφος 8 του άρθρου 14 του ν. 2238/ 
1994 καταργείται. 

β) Στην παράγραφο 5 του άρθρου 6 του ν. 2238/1994 
προστίθεται περίπτωση ια που έχει ως εξής: 

'ια) Το καθαρό ποσό της ειδικής αποζημίωσης που 
παίρνουν εκτός των αποδοχών της οργανικής τους 
θέσης οι αποσπασμένοι εκπαιδευτικοί πρωτοβάθμιας και 
δευτεροβάθμιας εκπαίδευσης σχολικών μονάδων της 
Βαυαρίας της Ομοσπονδιακής Δημοκρατίας της Γερ¬ 
μανίας με φορέα το Ελληνικό Γενικό Προξενείο στο 
Μόναχο/ 

γ) Η ισχύς της παρούσας παραγράφου αρχίζει από 
1ης Ιανουάριου 1999 για τα εισοδήματα που αποκτώνται 
από την ημερομηνία αυτή και μετά. 

14. Οι διατάξεις του άρθρου 62 του ν. 1566/1985 
εφαρμόζονται και μετά το έτος 2002 για τους εκπαι¬ 
δευτικούς που υπηρετούν κατά την έναρξη ισχύος του 
παρόντος νόμου ή προσλαμβάνονται στα ιδιωτικά σχο¬ 
λεία πρωτοβάθμιας και δευτεροβάθμιας εκπαίδευσης 
μέχρι και το σχολικό έτος 2001-2002, εφόσον έχουν 
διορισθεί στη δημόσια εκπαίδευση από τους οικείους 
πίνακες διοριστέων οι σύγχρονοί τους κατά τη λήψη 
του πτυχίου, που αποτελεί προσόν διορισμού. 

15. Τα φροντιστήρια ξένων γλωσσών μετονομάζονται 
σε Κέντρα Ξένων Γλωσσών. 

Άρθρο 7 
Κάλυψη δαπανών 

Οι δαπάνες που προκαλούνται από τις ρυθμίσεις του 
παρόντος για το τρέχον έτος και για τα πέντε (5) 
επόμενα έτη αναμένεται να καλυφθούν από την αύξηση 
των δημόσιων εσόδων που θα προέλθει από την ε¬ 
φαρμογή της διατάξεως της παρ/ 3 του άρθρου 2. Σε 
περίπτωση που αυτό δεν καταστεί εφικτό, η διαφορά 
της δαπάνης βαρύνει τον κρατικό προϋπολογισμό του 
Υπουργείου Εθνικής Παιδείας και Θρησκευμάτων ΚΑΕ 
5184 του Φ 19-110. 

' ' Άρθρο 8 

1. Το Πανελλήνιο Ιερό Ίδρυμα Ευαγγελίστριας Τήνου 


(Π.Ι.Ι.Ε.Τ). δύναται, ύστερα από απόφαση της Διοικούσας 
Επιτροπής του, να συνιστά με τήρηση της νόμιμης 
διαδικασίας, κατά τις διατάξεις των άρθρων 108 και 
επόμενα του Αστικού Κώδικα, κοινωφελή ιδρύματα φι¬ 
λανθρωπικού και πολιτιστικού - μορφωτικού σκοπού, 
διεπόμενα από τις διατάξεις του α.ν. 2039/1939 (ΦΕΚ 
455 Α), όπως τροποποιήθηκε με το ν. 2386/1996 (ΦΕΚ 
43 Α 1 ), διαθέτοντας και την ανάλογη περιουσία για την 
εκπλήρωση του κοινωφελούς σκοπού αυτών. 

2. Με την ίδια διαδικασία μπορεί να συσταθεί κοινω¬ 
φελές ίδρυμα σε αντικατάσταση της Στέγης Ευγηρίας 
του Πανελληνίου Ιερού Ιδρύματος Ευαγγελίστριας Τή¬ 
νου και του σκοπού αυτής. Στην περίπτωση αυτή το 
προσωπικό που υπηρετεί στη Στέγη Ευγηρίας με την 
ιδιότητα του τακτικού υπαλλήλου διατηρείται σε αντί¬ 
στοιχες προσωποπαγείς θέσεις, που δημιουργούνται 
στο Π.Ι.Ι.Ε.Τ.. 

3. Συνιστώνται επιπλέον των προβλεπόμενων τμη¬ 
μάτων και οργανικών θέσεων του πάσης φύσεως προ¬ 
σωπικού του Π.Ι.Ι.Ε. Τήνου, οι κατωτέρω υπηρεσίες και 
θέσεις: 

α) Ιδρύεται Τεχνική Υπηρεσία με αρμοδιότητα: 
ί) Την εκπόνηση μελετών κτιριακών έργων και λοιπών 
εγκαταστάσεων του Ιδρύματος. 

ίί) Την εισήγηση προς τη Διοικούσα Επιτροπή για την 
ανάθεση της εκπόνησης των μελετών αυτών. 

ίπ) Την εισήγηση για την έγκριση των ανωτέρω με¬ 
λετών. 

ίν) Την επίβλεψη της εκτέλεσης των έργων, 
β) Ιδρύεται Νομική Υπηρεσία με αρμοδιότητα: 
ΐ) Την αντιπροσώπευση και υπεράσπιση του Ιερού 
Ιδρύματος ενώπιον κάθε δικαστηρίου και ενώπιον κάθε 
αρχής και επιτροπής ειδικής δικαιοδοσίας. 

π) Την παροχή στη Διοικούσα Επιτροπή του Ιδρύματος 
νομικών συμβουλών και γνωμοδοτήσεων. 

ϋί) Την παρακολούθηση και επιμέλεια των ποινικών, 
αστικών, φορολογικών και διοικητικών γενικά υποθέσεών 
του, που αφορούν την περιουσία και το υπηρετούν σε 
αυτό προσωπικό του. 

ίν) Ό,τι άλλο προβλέπεται και προσιδιάζει στην ά¬ 
σκηση του δικηγορικού λειτουργήματος από το ν.δ. 
3026/1954 (ΦΕΚ 235 Α ) ΊΊερί του Κώδικος των Δικη¬ 
γόρων", όπως τροποποιηθέν ισχύει. 

4. Για τη στελέχωση των ανωτέρω υπηρεσιών συνι- 
στώνται οι εξής θέσεις: 

α) Για την Τεχνική Υπηρεσία: 
ι) Μία (1) θέση Πολιτικού Μηχανικού, κατόχου διπλώ¬ 
ματος Ανώτατου Εκπαιδευτικού Ιδρύματος της ημεδα¬ 
πής ή ισότιμης Σχολής της αλλοδαπής με άδεια ασκή- 
σεως επαγγέλματος. Η θέση εντάσσεται στον κλάδο 
ΠΕ3 και στους βαθμούς Δ-Α. 

ϋ) Δύο (2) θέσεις, μία (1) Αρχιτέκτονα Μηχανικού, μία 
(1) Ηλεκτρολόγου - Μηχανολόγου Μηχανικού, κατόχων 
διπλώματος Ανώτατου Εκπαιδευτικού Ιδρύματος της 
ημεδαπής ή ισότιμης Σχολής της αλλοδαπής με άδεια 
ασκήσεως επαγγέλματος και μία (1) θέση Τεχνολόγου 
Μηχανικού, κατόχου διπλώματος Τ.Ε.Ι. με άδεια ασκή¬ 
σεως επαγγέλματος. 

ίπ) Η πρόσληψη των ανωτέρω γίνεται με σύμβαση 
εργασίας ιδιωτικού δικαίου ορισμένου χρόνου, εφόσον 
παρίσταται ανάγκη ανάθεσης στους ανωτέρω κατά πε¬ 
ρίπτωση δραστηριοτήτων της αρμοδιότητάς τους, όπως 
αυτές αναφέρονται στο εδάφιο α* περιπτώσεις ί-ίν του 
παρόντος άρθρου, 
β) Για τη Νομική Υπηρεσία: 

0 Μία (1) θέση Δικηγόρου, διορισμένου στον Άρειο 
Πάγο ή στο Εφετείο, σύμφωνα με το άρθρο 1 του 

ν. 1093/1980 (ΦΕΚ 270 Α ) αμειβομένου με μηνιαία α¬ 
ντιμισθία, κατά τις κείμενες διατάξεις, 
ϋ) Η πρόσληψη γίνεται με επιλογή ύστερα από προ¬ 
κήρυξη, σύμφωνα με τις διατάξεις του ν. 1649/1986 
Τροποποίηση διατάξεων του Κώδικα Δικηγόρων και 
άλλες διατάξεις*. 

γ) Συνιστώνται στο Π.Ι.Ι.Ε. Τήνου και οι εξής επιπλέον 
θέσεις: 

ί) Μία (1) θέση Αρχειοφύλακα, κατόχου πτυχίου Αρ- 
χειονομίας Α.Ε.Ι. ή πτυχίου Φιλοσοφικής Σχολής ή 
Θεολογικής Σχολής της ημεδαπής ή ισότιμης Σχολής 
της αλλοδαπής και εμπειρία τουλάχιστον ενός (1) έτους 
σε θέματα Αρχειονομίας και με επαρκή γνώση μιας 
ξένης γλώσσας (αγγλική, γαλλική, γερμανική, ιταλική). 
Η θέση αυτή εντάσσεται στον κλάδο ΠΕ4 με βαθμούς 
Δ-Α. 

ϋ) Μία (1) θέση Συντηρητή Έργων Τέχνης κλάδου 
ΤΕ2 με εξειδίκευση στη συντήρηση φορητών εικόνων, 
πινάκων ζωγραφικής, τοιχογραφιών, ξυλόγλυπτων και 
βιβλίων - χαρτιού. Η θέση αυτή εντάσσεται στον κλάδο 
ΤΕ2 με βαθμούς Δ-Α. 

5. Το άρθρο 2 του ν. 349/1976 (ΦΕΚ 149 Α) 'περί 
διοικήσεως του Πανελληνίου Ιερού Ιδρύματος Ευαγγε- 
λιστρίας Τήνου*, όπως τούτο τροποποιήθηκε και συ¬ 
μπληρώθηκε με την παρ. 2 του άρθρου 66 του ν. 
590/1977 (ΦΕΚ 146 Α’) και την παρ 16 του άρθρου 69 
του ν. 1566/1985 (ΦΕΚ 167 Α) αντίστοιχα, τροποποιείται 
ως εξής: 

1. Το Ιδρυμα τούτο διοικείται από δεκαμελή Διοικούσα 
Επιτροπή, της οποίας Πρόεδρος είναι ο επιχώριος 
Μητροπολίτης, τα λοιπά δε εννέα μέλη είναι αιρετά. 
Τον Πρόεδρο, ελλείποντα, απάντα ή κωλυόμενο, ανα¬ 
πληρώνει ασκώντας όλες τις αρμοδιότητές του, ο Α¬ 
ντιπρόεδρος και αυτόν, ελλείποντα, σπόντα ή κωλυό¬ 
μενο, ο Γενικός Γραμματέας. Η Διοικούσα Επιτροπή 
συγκαλείται υποχρεωτικά κατόπιν αιτήσεως των 2/5 των 
αιρετών μελών της. 

2 Τα αιρετά, καθώς και τα πέντε αναπληρωματικά 
μέλη είναι Έλληνες πολίτες, Τήνιοι, Χριστιανοί Ορθό¬ 
δοξοι και κάτοικοι της νήσου Τήνου, εκλέγονται δε από 
σώμα εκλεκτόρων. 

3 Το σώμα των εκλεκτόρων συγκροτείται από τους 
κατωτέρω: α) τον επιχώριο Μητροπολίτη, β) τον Έπαρχο 
και τα τακτικά μέλη του Επαρχιακού Συμβουλίου του 
Επαρχείου Τήνου, γ) το Δήμαρχο και τα τακτικά μέλη 
του Δημοτικού Συμβουλίου του Δήμου Τήνου, δ) το 
Δήμαρχο και τα τακτικά μέλη του Δημοτικού Συμβουλίου 
του Δήμου Εξωμβούργου Τήνου, ε) τον Πρόεδρο και 
Αντιπρόεδρο του Κοινοτικού Συμβουλίου της Κοινότη¬ 
τας Πανόρμου Τήνου, στ) τους Προέδρους των Τρι¬ 
μελών Τοπικών Συμβουλίων (Δημαρχιακούς Παρέδρους) 
των δημοτικών διαμερισμάτων των Δήμων Τήνου και 
Εξωμβούργου, αντίστοιχα και ζ) τα πρώτα επτά μέλη 
του Διοικητικού Συμβουλίου της Αδελφότητας των Τη- 
νίων εν Αθήναις. 

4. Ολα τα μέλη του σώματος των εκλεκτόρων είναι 
υποχρεωτικά Τήνιοι, Χριστιανοί Ορθόδοξοι, άλλως α¬ 
ντικαθίστανται κατά τη νόμιμη τάξη των αναπληρωτών 
τους, εφόσον υπάρχουν. Ειδικότερα, ο Πρόεδρος του 
Τριμελούς Τοπικού Συμβουλίου (Δημαρχιακός Πάρε- 
δρος), αν δεν είναι Τήνιος, Χριστιανός Ορθόδοξος, 
αντικαθίσταται από τον επόμενο κατά σειρά σύμβουλο 
του Τριμελούς Τοπικού Συμβουλίου και μέχρις εξαντλή- 
σεως του όλου αριθμού των Τοπικών Συμβούλων του 
Διαμερίσματος. Οι εκλέκτορες δεν επιτρέπεται να είναι 
και εκλόγιμοι.* 

6. Το εδάφιο 1 της παραγράφου δ’ του άρθρου 4 
του ν. 349/1976 αντικαθίσταται ως εξής: 


*1· Καθένας από τους εκλέκτορες Ψηφίζει με μυστική 
ψηφοφορία μέχρι τρία πρόσωπα από τον κατάλογο των 
υποψηφίων." 

7. Στις παραγράφους ε' και στ' του άρθρου 4 του ν. 
349/1976 η λέξη "εξ" αντικαθίσταται με τη λέξη 'εννέα' 
και η λέξη "τέσσερα ή τέσσερες" αντικαθίσταται με τη 
λέξη "πέντε". 

8. Στις παραγράφους α , η' και θ' του άρθρου 4 και 
του άρθρου 5 του ν. 349/1976, οι λέξεις "Νομάρχης 
Κυκλάδων" αντικαθίστανται με τις λέξεις "Γενικός Γραμ¬ 
ματέας Περιφέρειας Ν. Αιγαίου". 

9. Η παρ. 3 του άρθρου 66 του ν. 590/1977 καταρ- 
γείται. 

10. Η παρ. 5 του άρθρου 66 του ν. 590/1977 αντι¬ 
καθίσταται ως εξής: 

"5. Στην παράγραφο θ' εδάφιο I του άρθρου 4 του 
ν. 349/1976 οι λέξεις "υπό στοιχεία α' και β' εν παρ. I 
του άρθρου 2 του παρόντος αναφερόμενα" αντικαθί¬ 
στανται με τη λέξη "εκλεγέντα" και οι λέξεις "του 
Ειρηνοδίκου Τήνου" με πς λέξεις "του πλειοψηφήσαντος 
κατά τας εκλογάς της αναδείξεώς των". 

11. Η εφαρμογή των διατάξεων των παραγράφων 
5-10 του παρόντος αρχίζει μετά τη λήξη της θητείας 
των μελών της παρούσας Διοικούσας Επιτροπής του 
Πανελληνίου Ιερού Ιδρύματος Ευαγγελίστριας Τήνου 
και ισχύει για την ανάδειξη των μελών της νέας Δισι- 
κούσας Επιτροπής κατά πς αρχαιρεσίες του Δεκεμβρίου 
1999. 

Άρθρο 9 

1. Οι Έλληνες φοιτητές, οι οποίοι κατά το ακαδημαϊκό 
έτος 1998-1999 φοιτούσαν στο Πανεπιστήμιο της Πρί- 
στινας και έχουν ολοκληρώσει ετπτυχώς τουλάχιστον 
το Ιο έτος σπουδών, έχουν τη δυνατότητα να ζητήσουν 
μία μόνο φορά τη μετεγγραφή τους, χωρίς εξετάσεις 
και καθ' υπέρβαση του προβλεπόμενου από τις κείμενες 
διατάξεις ποσοστού μετεγγραφομένων. ύστερα από 
σχετική αίτησή τους, στο αντίστοιχο Τμήμα Ελληνικών 
Α Ε Ι. που επιθυμούν να μετεγγραφούν εκτός των Νομών 
Αττικής και Θεσσαλονίκης. Σε περίπτωση που δεν υ¬ 
πάρχουν αντίστοιχα Τμήματα σε Ελληνικά Α.Ε.Ι., εκτός 
των Νομών Αττικής κοι Θεσσαλονίκης, η μετεγγραφή 
των ανωτέρω γίνεται σε Α.Ε.Ι. των ανωτέρω Νομών. 

2. Απαραίτητη προϋπόθεση για τη μετεγγραφή σε 
Ελληνικό Α.Ε.Ι. είναι η υποβολή αναλυπκού πιστοποιη¬ 
τικού σπουδών από το Ιδρυμα προέλευσης και όλων 
των λοιπών δικαιολογηπκών που προβλέπονται από πς 
κείμενες διατάξεις περί μετεγγραφών από Α.Ε.Ι. του 
εξωτερικού. Αρμόδιες για τον έλεγχο της νομιμότητας 
και της πληρότητας των προσκομιζόμενων δικαιολογη- 
τικών είναι οι Γραμματείες των οικείων Τμημάτων υπο¬ 
δοχής. 

3. Η κατάταξη των μετεγγραφομένων σε έτος σπου¬ 
δών γίνεται ύστερα από ειδικές κατατακτήριες εξετάσεις 
σε τρία μαθήματα, τα οποία καθορίζονται από το Διοι¬ 
κητικό Συμβούλιο του Τμήματος υποδοχής και διενερ- 
γούνται κατά τα προβλεπόμενα για τη διαδικασία κα¬ 
τατακτηρίων εξετάσεων για κατατάξεις πτυχιούχων 
Α.Ε.Ι. στα Ελληνικά Α.Ε.Ι.. Εάν οι μετεγγραφόμενοι 
επιτύχουν και στα τρία εξεταζόμενα μαθήματα, κατα¬ 
τάσσονται οτο ίδιο έτος σπουδών με αυτό στο οποίο 
ήδη φοιτούν στο Α.Ε.Ι. προέλευσης. Σε αντίθετη πε¬ 
ρίπτωση, η κατάταξή τους σε έτος σπουδών γίνεται με 
απόφαση του Διοικηπκού Συμβουλίου του Τμήματος 
υποδοχής, σύμφωνα με τη συνολική επίδοσή τους στις 
ανωτέρω εξετάσεις. 

4. Οι κατά τα ανωτέρω μετεγγραφόμενοι έχουν τη 
δυνατότητα κατοχύρωσης των μαθημάτων στα οποία 
έχουν εξεταστεί επιτυχώς στο Α.Ε.Ι. προέλευσης, ύ¬ 
στερα από εισήγηση των αρμόδιων μελών Δ.Ε.Π. του 
Τμήματος υποδοχής κατά περίπτωση, τα οποία διαπι¬ 
στώνουν την αντιστοιχία τόσο των μαθημάτων αυτών 
όσο και του περιεχομένου τους με μαθήματα του προ¬ 
γράμματος σπουδών του Τμήματος υποδοχής. 

5. Οι λεπτομέρειες εφαρμογής της παρούσας διάτα¬ 


ξης καθορίζονται με απόφαση του Πρυτανικού Συμβου¬ 
λίου του οικείου Α.Ε.Ι.. 

Άρθρο 10 
Έναρξη ισχύος 

Η ισχύς του παρόντος αρχίζει από τη δημοσίευσή 
του στην Εφημερίδα της Κυβερνήσεως, εκτός εάν άλλως 
ορίζεται από τις επί μέρους διατάξεις του. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως Νόμου του 
Κράτους. 


Αθήνα» 13 Σεπτεμβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΕΣΩΤΕΡΙΚΩΝ. ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ 


ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ ΑΡΣΕΝΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 14 Σεπτεμβρίου 1999 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΠΑΝ ΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒ ΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιϊίρ: νννννν.β1.9Γ 
Θ-ΓΠ3ΪΙ: ηναε @ θΐ.ςμ 


ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227- Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225713 

ΠΕΙΡΑΙΑΣ 



5249 547 

Νικήτα 6-8 Τ Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ και 

5248 785 

Διοικητήριο Τ.Κ. 450 44 
ΚΟΜΟΤΗΝΗ 

(0651) 87215 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 
ΛΑΡΙΣΑ 

Διοικητήριο Τ.Κ. 411 10 
ΚΕΡΚΥΡΑ 

Σαμαρά 13 Τ.Κ 491 00 
ΗΡΑΚΛΕΙΟ 

Πλ. Ελευθερίας 1, Τ.Κ. 711 10 
ΛΕΣΒΟΣ 

Πλ. Κωνσταντινουπόλεως Τ.Κ. 

(0531) 22 858 

(041) 597449 

(0661)89 127/89 120 

(081) 396 223 

811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ * Μέ χρι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ 8 σε χ(5ες και άνω προσαυξηση 100 δρχ. ανά βσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 « 

Γ (Διορισμοί, απολύσεις κ λπ. Λημ. Υπαλλήλων) 

15.000 » 

750 « 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν,Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β,Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 >» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των αναπέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρημοτικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 
















